title: Rådets afgørelse (FUSP) 2017/1194 af 4. juli 2017 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS)

text:
               5.7.2017

               DA

               Den Europæiske Unions Tidende

               L 172/13

         RÅDETS AFGØRELSE (FUSP) 2017/1194
   af 4. juli 2017
   om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 3. juli 2013 vedtog Rådet afgørelse 2013/354/FUSP (1), der videreførte EUPOL COPPS fra og med den 1. juli 2013.

               (2)

               Den 7. juli 2016 vedtog Rådet afgørelse (FUSP) 2016/1108 (2) om ændring af afgørelse 2013/354/FUSP og forlængede den fra den 1. juli 2016 til den 30. juni 2017.

               (3)

               Efter den strategiske revision af EUPOL COPPS bør missionen forlænges for en periode på yderligere 12 måneder indtil den 30. juni 2018.

               (4)

               Afgørelse 2013/354/FUSP bør ændres i overensstemmelse hermed.

               (5)

               EUPOL COPPS vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   I afgørelse 2013/354/FUSP foretages følgende ændringer:

               1)

               I artikel 12, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med EUPOL COPPS for perioden fra den 1. juli 2017 til den 30. juni 2018 er på 12 372 000 EUR.«

               2)

               Artikel 15, stk. 3, affattes således:
               »Den udløber den 30. juni 2018.«

         Artikel 2
   Denne afgørelse træder i kraft på dagen for vedtagelsen.
   Den anvendes fra den 1. juli 2017.

      Udfærdiget i Bruxelles, den 4. juli 2017.

            På Rådets vegne

         M. MAASIKAS

            Formand

      (1)  Rådets afgørelse 2013/354/FUSP af 3. juli 2013 om Den Europæiske Unions politimission i de palæstinensiske områder (EUPOL COPPS) (EUT L 185 af 4.7.2013, s. 12).

      (2)  Rådets afgørelse (FUSP) 2016/1108 af 7. juli 2016 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS) (EUT L 183 af 8.7.2016, s. 65).


title: Europa-Parlamentets afgørelse (EU) 2015/1650 af 29. april 2015 om afslutningen af regnskaberne for Det Europæiske Center for Forebyggelse af og Kontrol med Sygdomme for regnskabsåret 2013

text:
               30.9.2015

               DA

               Den Europæiske Unions Tidende

               L 255/217

      EUROPA-PARLAMENTETS AFGØRELSE (EU) 2015/1650
      af 29. april 2015
      om afslutningen af regnskaberne for Det Europæiske Center for Forebyggelse af og Kontrol med Sygdomme for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Det Europæiske Center for Forebyggelse af og Kontrol med Sygdomme for regnskabsåret 2013,

                  —

                  der henviser til Revisionsrettens beretning om årsregnskabet for Det Europæiske Center for Forebyggelse af og Kontrol med Sygdomme for regnskabsåret 2013 med centrets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om decharge til centret for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 208,

                  —

                  der henviser til Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse og kontrol med sygdomme (5), særlig artikel 23,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

                  —

                  der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (7), særlig artikel 108,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A8-0069/2015),

         1.

            noterer sig, at det endelige årsregnskab for Det Europæiske Center for Forebyggelse af og Kontrol med Sygdomme ser ud som anført i bilaget til Revisionsrettens beretning;

         2.

            godkender afslutningen af regnskaberne for Det Europæiske Center for Forebyggelse af og Kontrol med Sygdomme for regnskabsåret 2013;

         3.

            pålægger sin formand at sende denne afgørelse til direktøren for Det Europæiske Center for Forebyggelse af og Kontrol med Sygdomme, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 123.

         (2)  Se fodnote 1.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 142 af 30.4.2004, s. 1.

         (6)  EFT L 357 af 31.12.2002, s. 72.

         (7)  EUT L 328 af 7.12.2013, s. 42.


Avis juridique important

|

32000D0396

2000/396/EF, EKSF, Euratom: Rådets afgørelse af 5. juni 2000 om vedtagelse af Rådets forretningsorden

EF-Tidende nr. L 149 af 23/06/2000 s. 0021 - 0035

Rådets afgørelseaf 5. juni 2000om vedtagelse af Rådets forretningsorden(2000/396/EF, EKSF, Euratom)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 207, stk. 3, første afsnit,under henvisning til traktaten om oprettelse af Det Europæiske Kul- og Stålfællesskab, særlig artikel 30, stk. 3,under henvisning til traktaten om oprettelse af Det Europæiske Atomenergifællesskab, særlig artikel 121, stk. 3 -TRUFFET FØLGENDE AFGØRELSE:Eneste artikelRådets forretningsorden af 31. maj 1999 (1999/385/EF, EKSF, Euratom)(1) erstattes af følgende bestemmelser, som træder i kraft den 6. juni 2000."FORRETNINGSORDEN FOR RÅDETArtikel 1Indkaldelse og arbejdssted1. Rådet træder sammen efter indkaldelse fra formanden på initiativ af denne, af et medlem af Rådet eller af Kommissionen(1).2. Formandskabet giver syv måneder inden dets formandskabsperiodes begyndelse meddelelse om de påtænkte datoer for de samlinger, Rådet holder med henblik på at foretage lovgivende arbejde eller træffe konkrete afgørelser.Senest en uge før formandskabets begyndelse fastlægger formandskabet et halvårligt program i form af vejledende foreløbige dagsordener for Rådets samlinger med angivelse af det lovgivningsarbejde og de konkrete afgørelser, der påtænkes. Der kan efter behov føjes yderligere rådssamlinger til de tidligere anførte i programmet. Viser det sig under formandskabet, at en samling i det halvårlige program ikke længere er begrundet, indkalder formandskabet ikke til denne samling.3. Rådet har hjemsted i Bruxelles. I april, juni og oktober holder Rådet sine samlinger i Luxembourg(2).Under ekstraordinære omstændigheder og i behørigt begrundede tilfælde kan Rådet eller De Faste Repræsentanters Komité (Coreper) med enstemmighed beslutte, at en samling i Rådet skal holdes et andet sted.Artikel 2Rådssammensætninger1. Rådet kan samles i forskellige sammensætninger efter de behandlede emner. Rådet træffer i sammensætningen "almindelige anliggender" afgørelse om listen over disse sammensætninger(3).Enhver indkaldelse af Rådet i sammensætninger, der ikke er opført på denne liste, kræver en afgørelse truffet af Rådet i sammensætningen "almindelige anliggender".2. Rådssammensætningen "almindelige anliggender" varetager den overordnede samordning af politikkerne samt af det forberedende arbejde med henblik på Det Europæiske Råds møder.Artikel 3(4)Dagsorden1. Formanden udarbejder den foreløbige dagsorden for hver samling. Den sendes til Rådets øvrige medlemmer og til Kommissionen senest 14 dage før samlingens begyndelse.2. På den foreløbige dagsorden optages de punkter, for hvilke en begæring om optagelse, der er fremsat af et af Rådets medlemmer eller af Kommissionen, samt i givet fald de dertil hørende bilag, er modtaget i Generalsekretariatet senest 16 dage før den pågældende samlings begyndelse. I den foreløbige dagsorden skal der ligeledes gives oplysning om, hvilke punkter formandskabet, et medlem af Rådet eller Kommissionen kan begære afstemning om.3. Punkter, der vedrører vedtagelsen af en retsakt eller en fælles holdning vedrørende et lovgivningsforslag eller et forslag til foranstaltning, som skal vedtages i henhold til afsnit VI i traktaten om Den Europæiske Union, optages kun på den foreløbige dagsorden med henblik på, at der træffes afgørelse, hvis den frist på seks uger, der er fastsat i punkt 3 i protokollen om de nationale parlamenters rolle i Den Europæiske Union, er udløbet.Rådet kan med enstemmighed fravige fristen på seks uger, når optagelsen af et punkt falder ind under undtagelsesbestemmelsen om sager af hastende karakter i punkt 3 i nævnte protokol.4. På den foreløbige dagsorden kan kun optages punkter, hvortil bilagene er fremsendt til Rådets medlemmer og til Kommissionen senest samme dag, som dagsordenen blev afsendt.5. Generalsekretariatet giver Rådets medlemmer og Kommissionen meddelelse om begæringer om optagelse og dertil hørende bilag og oplysninger vedrørende afstemning, for hvilke de ovenfor fastsatte frister ikke er overholdt.6. Dagsordenen vedtages af Rådet ved begyndelsen af hver samling. Der kræves enstemmighed i Rådet for at optage andre punkter på dagsordenen end dem, som er optaget på den foreløbige dagsorden. Punkter optaget på denne måde kan sættes under afstemning.Medmindre hensynet til sagens hastende karakter tilsiger andet og med forbehold af stk. 2 fjerner formandskabet de punkter vedrørende lovgivningsmæssigt arbejde, jf. artikel 7, fra den foreløbige dagsorden, som Coreper ikke har afsluttet behandlingen af inden udgangen af den uge, der går forud for ugen før den pågældende rådssamling.7. Den foreløbige dagsorden opdeles i del A og del B. I del A optages de punkter, som vil kunne godkendes af Rådet uden debat; dette udelukker dog ikke muligheden af, at Rådets medlemmer og Kommissionen kan tilkendegive deres opfattelse i forbindelse med godkendelsen af disse punkter og få erklæringer optaget i protokollen.8. Hvis en stillingtagen til et A-punkt kan påregnes at medføre fornyet debat, eller hvis et af Rådets medlemmer eller Kommissionen anmoder herom, udgår dette punkt af dagsordenen, medmindre Rådet træffer anden bestemmelse.9. En anmodning om optagelse af et punkt under eventuelt ledsages principielt af en skriftlig redegørelse.Artikel 4Repræsentation af et medlem af RådetMed forbehold af bestemmelserne i artikel 11 om afstemningsfuldmagt kan et medlem af Rådet, som er forhindret i at deltage i en samling, lade sig repræsentere.Artikel 5Samlinger1. Rådets samlinger er ikke offentlige, undtagen i de tilfælde, der er nævnt i artikel 8.2. Kommissionen indbydes til at deltage i Rådets samlinger. Det samme gælder Den Europæiske Centralbank i de tilfælde, hvor den udøver sin initiativret. Rådet kan dog vedtage at forhandle, uden at Kommissionen eller Den Europæiske Centralbank er til stede.3. Rådets og Kommissionens medlemmer kan være ledsaget af embedsmænd, som bistår dem. Rådet kan bestemme antallet af disse embedsmænd. Deres navn og stilling skal på forhånd meddeles generalsekretæren/den højtstående repræsentant for den fælles udenrigs- og sikkerhedspolitik (i det følgende benævnt "generalsekretæren") eller vicegeneralsekretæren.4. Adgang til Rådets samlinger er betinget af forevisning af et laissez-passer.Artikel 6Tavshedspligt og fremlæggelse af dokumenter i en retssag1. Med forbehold af artikel 8 og 9 samt andre gældende bestemmelser gælder der tavshedspligt om Rådets forhandlinger, medmindre Rådet træffer anden bestemmelse.2. Rådet eller Coreper kan tillade, at der under retssager fremlægges genparter eller uddrag af rådsdokumenter, som ikke er gjort offentligt tilgængelige i henhold til denne forretningsorden eller Rådets bestemmelser om aktindsigt i Rådets dokumenter.Artikel 7Tilfælde, hvor Rådet optræder som lovgivende myndighedRådet optræder som lovgivende myndighed som omhandlet i EF-traktatens artikel 207, stk. 3, andet afsnit, når det vedtager lovregler, der har retskraft i eller for medlemsstaterne, hvad enten der er tale om forordninger, direktiver, rammeafgørelser eller beslutninger på grundlag af de relevante bestemmelser i traktaterne, bortset fra drøftelser, der fører til vedtagelse af interne forholdsregler, administrative eller budgetmæssige afgørelser, afgørelser, der vedrører forbindelserne mellem institutionerne eller de internationale forbindelser, eller akter, der ikke er obligatoriske, såsom konklusioner, henstillinger og resolutioner.Når Rådet får forelagt lovgivningsmæssige forslag eller initiativer, afstår det fra at vedtage retsakter, der ikke er omhandlet i traktaterne, såsom resolutioner og erklæringer, bortset fra sådanne, som er omhandlet i artikel 9.Artikel 8Offentlige debatter1. Rådet holder i sammensætningen "almindelige anliggender" og "økonomi og finans" én gang hvert halve år en offentlig orienterende debat om det siddende formandskabs arbejdsprogram og eventuelt om Kommissionens årlige arbejdsprogram.2. Rådet holder mindst en offentlig debat om væsentlige nye lovgivningsforslag; afholdelsen af denne debat vedtages af Rådet eller Coreper, der træffer afgørelse med kvalificeret flertal.Rådet eller Coreper kan med kvalificeret flertal i hvert enkelt tilfælde vedtage, at der skal finde andre offentlige debatter sted om vigtige spørgsmål, der vedrører Unionens interesser.Formandskabet, Rådets medlemmer eller Kommissionen kan stille forslag om spørgsmål eller specifikke emner for sådanne debatter.3. De offentlige debatter transmitteres til offentligheden via audiovisuelle medier.Artikel 9Forhandlingernes tilgængelighed for offentligheden1. Når Rådet optræder som lovgivende myndighed, jf. artikel 7, skal afstemningsresultaterne og stemmeforklaringerne fra Rådets medlemmer samt erklæringerne til Rådets mødeprotokol og de punkter i denne protokol, der vedrører vedtagelsen af retsakter, offentliggøres.Afstemningsresultaterne og stemmeforklaringerne offentliggøres ligeledes, når Rådet fastlægger en fælles holdning i henhold til EF-traktatens artikel 251 eller 252. Samme regel gælder, når Rådets medlemmer eller deres repræsentanter afgiver stemmer og stemmeforklaringer i det forligsudvalg, der er oprettet ved EF-traktatens artikel 251.2. Afstemningsresultaterne og stemmeforklaringerne offentliggøres ligeledes, når Rådet udarbejder en konvention på grundlag af EU-traktatens afsnit VI. Erklæringerne til Rådets mødeprotokol og de punkter i denne protokol, som vedrører vedtagelsen af disse konventioner, offentliggøres ved en afgørelse, som Rådet eller Coreper træffer på begæring af et af deres medlemmer.3. Afstemningsresultatet offentliggøres,a) når Rådet optræder inden for rammerne af EU-traktatens afsnit V, og Rådet eller Coreper enstemmigt beslutter det på begæring af et af deres medlemmerb) når Rådet vedtager en fælles holdning i henhold til EU-traktatens afsnit VI, og Rådet eller Coreper enstemmigt beslutter det på begæring af et af deres medlemmerc) i andre tilfælde, når Rådet eller Coreper beslutter det på begæring af et af deres medlemmer.Hvis resultatet af afstemninger i Rådet offentliggøres i henhold til litra a), b) og c), skal de stemmeforklaringer, som er afgivet i forbindelse med afstemningen, på begæring af de berørte medlemmer af Rådet ligeledes offentliggøres under overholdelse af denne forretningsorden og under hensyntagen til retssikkerheden og Rådets interesser.Erklæringerne til optagelse i Rådets mødeprotokol og de punkter i denne protokol, der vedrører vedtagelsen af de i litra a), b) og c) nævnte retsakter, offentliggøres, når Rådet eller Coreper beslutter det på begæring af et af deres medlemmer.4. I forbindelse med drøftelser, der fører til vejledende afstemninger eller til vedtagelse af forberedende akter, offentliggøres afstemningsresultatet ikke.Artikel 10Aktindsigt i Rådets dokumenterDe nærmere bestemmelser om offentlighedens adgang til rådsdokumenter vedtages af Rådet(5).Artikel 11Afstemningsregler og quorum1. Rådet foretager afstemning på initiativ af sin formand.Formanden skal endvidere indlede en afstemningsprocedure på initiativ af et medlem af Rådet eller af Kommissionen, såfremt et flertal af Rådets medlemmer udtaler sig herfor.2. Rådets medlemmer stemmer i den rækkefølge, medlemsstaterne er anført i henhold til EF-traktatens artikel 203 og i de tilsvarende artikler i de to andre fællesskabstraktater, idet der begyndes med det medlem, som ifølge denne rækkefølge følger efter det medlem, som varetager formandskabet.3. Hvert medlem af Rådet kan kun fra ét af de øvrige medlemmer modtage fuldmagt til at stemme(6).4. Der skal være et flertal af de medlemmer af Rådet til stede, der ifølge traktaterne kan deltage i afstemningen, for at Rådet kan foretage en afstemning. Ved afstemningen undersøger formanden, bistået af Generalsekretariatet, om der er beslutningsdygtighed.Artikel 12(7)Skriftlig procedure1. Rådets retsakter kan i hastesager vedtages ved skriftlig afstemning, såfremt Rådet eller Coreper enstemmigt beslutter at anvende denne procedure. Formanden kan ligeledes under særlige omstændigheder foreslå at anvende denne procedure; i så fald kan der foretages skriftlig afstemning, når alle Rådets medlemmer accepterer denne procedure.2. Endvidere kræves Kommissionens samtykke til anvendelse af skriftlig procedure, når den skriftlige afstemning angår en sag, som Kommissionen har forelagt for Rådet.3. Generalsekretariatet udarbejder hver måned en fortegnelse over de retsakter, der er vedtaget ved skriftlig procedure.4. Rådet kan på initiativ af formandskabet ligeledes træffe afgørelse ved forenklet skriftlig procedure (Coreu) med henblik på at iværksætte den fælles udenrigs- og sikkerhedspolitik. I så fald anses forslaget for vedtaget efter udløbet af den frist, som formandskabet har fastsat under hensyn til, hvor meget sagen haster, medmindre et medlem af Rådet fremsætter indvendinger(8).5. Rådet kan også på initiativ af formandskabet træffe afgørelse ved forenklet skriftlig procedure med henblik på at høre andre institutioner eller organer i alle de tilfælde, hvor en sådan høring er påkrævet ifølge EF-retten. I så fald anses afgørelsen om høring for vedtaget efter udløbet af den frist, som formandskabet har fastsat under hensyn til, hvor meget sagen haster, medmindre et medlem af Rådet fremsætter indvendinger(9).6. Generalsekretariatet fastslår, at de skriftlige procedurer er afsluttet.Artikel 13Protokol1. Der udfærdiges for hver samling en protokol, som efter godkendelse undertegnes af den formand, der fører forsædet på tidspunktet for godkendelsen, samt af generalsekretæren eller vicegeneralsekretæren.Protokollen skal i almindelighed for hvert punkt på dagsordenen indeholde:- en angivelse af de dokumenter, der er blevet forelagt for Rådet- de afgørelser, der er truffet, eller de konklusioner, som Rådet er nået frem til- de erklæringer, som Rådet har fremsat, og dem, som et medlem af Rådet eller Kommissionen har begæret optaget.2. Udkastet til protokol udarbejdes af Generalsekretariatet inden for en frist på 15 dage og forelægges Rådet eller Coreper til godkendelse.3. Hvert af Rådets medlemmer samt Kommissionen kan inden godkendelsen af protokollen anmode om en mere udførlig affattelse af den vedrørende et punkt på dagsordenen. Disse anmodninger kan fremsættes i Coreper.Artikel 14Forhandlinger og afgørelser på grundlag af dokumenter og udkast udfærdiget på de sprog, der er omhandlet i den gældende sprogordning1. Medmindre andet vedtages enstemmigt af Rådet på grund af sagens hastende karakter, kan Rådet kun forhandle og træffe afgørelse på grundlag af dokumenter og udkast, der er udfærdiget på de sprog, der er omhandlet i den gældende ordning på det sproglige område.2. Ethvert medlem af Rådet kan modsætte sig forhandling, såfremt teksten til eventuelle ændringsforslag ikke er udarbejdet på de af de i stk. 1 omhandlede sprog, som medlemmet angiver.Artikel 15Undertegnelse af retsakterTeksten til retsakter, som vedtages af Europa-Parlamentet og Rådet i fællesskab, samt teksten til retsakter, som vedtages af Rådet, undertegnes af den formand, der fører forsædet på tidspunktet for deres vedtagelse, samt af generalsekretæren eller vicegeneralsekretæren. Generalsekretæren eller vicegeneralsekretæren kan lade generaldirektører i Generalsekretariatet undertegne på deres vegne.Artikel 16(10)Manglende mulighed for at deltage i en afstemningVed anvendelsen af denne forretningsorden tages der behørigt hensyn til de tilfælde, hvor et eller flere medlemmer af Rådet i henhold til traktaterne ikke kan deltage i afstemningen, jf. bilag I.Artikel 17Offentliggørelse af retsakter i EF-Tidende1. Følgende offentliggøres i EF-Tidende på generalsekretærens eller vicegeneralsekretærens foranledning:a) de retsakter, der er nævnt i EF-traktatens artikel 254, stk. 1 og 2b) de retsakter, der er nævnt i Euratom-traktatens artikel 163, stk. 1c) de fælles holdninger, som Rådet har fastlagt efter proceduren i EF-traktatens artikel 251 og 252 samt begrundelserne herford) de rammeafgørelser og afgørelser, der er nævnt i EU-traktatens artikel 34, stk. 2e) de konventioner, der er udarbejdet af Rådet i henhold til EU-traktatens artikel 34, stk. 2det anføres i EF-Tidende, hvornår konventionerne træder i kraftf) de konventioner, der er undertegnet mellem medlemsstater i henhold til EF-traktatens artikel 293det anføres i EF-Tidende, hvornår konventionerne træder i kraftg) de internationale aftaler, som Fællesskabet har indgået i henhold til EU-traktatens artikel 24det anføres i EF-Tidende, hvornår disse aftaler træder i kraft.2. Medmindre Rådet eller Coreper træffer anden afgørelse, offentliggøres følgende i EF-Tidende på generalsekretærens eller vicegeneralsekretærens foranledning:a) de initiativer, som en medlemsstat forelægger Rådet i medfør af EF-traktatens artikel 67, stk. 1b) de initiativer, som en medlemsstat forelægger Rådet i medfør af EU-traktatens artikel 34, stk. 2c) de fælles holdninger, der er omhandlet i EU-traktatens artikel 34, stk. 2d) andre direktiver end dem, der er nævnt i EF-traktatens artikel 254, stk. 1 og 2, andre beslutninger end dem, der er nævnt i EF-traktatens artikel 254, stk. 1, henstillinger og udtalelser.3. Rådet eller Coreper beslutter i hvert enkelt tilfælde med enstemmighed, om fælles strategier, fælles aktioner og fælles holdninger som omhandlet i EU-traktatens artikel 12 skal offentliggøres i EF-Tidende på generalsekretærens eller vicegeneralsekretærens foranledning.4. Rådet eller Coreper beslutter i hvert enkelt tilfælde og under hensyntagen til den eventuelle offentliggørelse af basisretsakten, om følgende skal offentliggøres i EF-Tidende på generalsekretærens eller vicegeneralsekretærens foranledning:a) de gennemførelsesbestemmelser til de fælles aktioner, der er omhandlet i EU-traktatens artikel 12b) de fælles aktioner, fælles holdninger eller enhver anden afgørelse, der træffes på grundlag af en fælles strategi som fastsat i EU-traktatens artikel 23, stk. 2, første ledc) de eventuelle gennemførelsesforanstaltninger til afgørelser som omhandlet i EU-traktatens artikel 34, stk. 2, samt de eventuelle gennemførelsesforanstaltninger til konventioner, som Rådet har udarbejdet i henhold til EU-traktatens artikel 34, stk. 2.5. Når der ved en aftale indgået mellem Fællesskaberne og en eller flere stater eller internationale organisationer nedsættes et organ med beføjelse til at træffe afgørelser, beslutter Rådet ved aftalens indgåelse, om dette organs afgørelser skal offentliggøres i EF-Tidende.Artikel 18Meddelelse af retsakter1. Generalsekretæren, vicegeneralsekretæren eller en generaldirektør, som handler på deres vegne, giver dem, som de pågældende retsakter er rettet til, meddelelse om direktiver bortset fra dem, der er nævnt i EF-traktatens artikel 254, stk. 1 og 2, og beslutninger bortset fra dem, der er nævnt i EF-traktatens artikel 254, stk. 1.2. I det omfang følgende retsakter ikke offentliggøres i EF-Tidende, giver generalsekretæren, vicegeneralsekretæren eller en generaldirektør, der handler på deres vegne, meddelelse herom til dem, som de er rettet til:a) henstillingerb) de fælles strategier, fælles aktioner og fælles holdninger, der er nævnt i EU-traktatens artikel 12c) de fælles holdninger, der er nævnt i EU-traktatens artikel 34, stk. 2d) gennemførelsesforanstaltninger til retsakter vedtaget på grundlag af EU-traktatens artikel 12 og 34.3. Generalsekretæren, vicegeneralsekretæren eller en generaldirektør, der handler på deres vegne, udleverer genparter af Rådets direktiver bortset fra dem, der er nævnt i EF-traktatens artikel 254, stk. 1 og 2, samt af Rådets beslutninger og henstillinger til medlemsstaternes regeringer og til Kommissionen.Artikel 19(11)Coreper, komitéer, udvalg og arbejdsgrupper1. Coreper har til opgave at forberede Rådets arbejde og at udføre de hverv, der tildeles den af Rådet. Coreper skal under alle omstændigheder(12) drage omsorg for sammenhængen i Unionens politikker og aktiviteter samt for overholdelse af følgende principper og regler:a) principperne om legalitet, subsidiaritet, proportionalitet og begrundelse af retsakterneb) reglerne om EU-institutionernes og -organernes beføjelserc) budgetbestemmelserned) reglerne om procedure, åbenhed og kvalitet af retsakternes affattelse.2. Alle punkter på dagsordenen for en samling i Rådet behandles først af Coreper, medmindre denne træffer anden bestemmelse. Coreper søger på sit eget niveau at tilvejebringe en løsning, som forelægges Rådet til vedtagelse. Coreper sørger for, at sagerne forelægges Rådet i en passende form, og forelægger det eventuelt indstillinger, løsningsmuligheder eller løsningsforslag. I hastesager kan Rådet med enstemmighed beslutte at behandle et spørgsmål, uden at denne forudgående behandling har fundet sted.3. Komitéer, udvalg eller arbejdsgrupper kan nedsættes af Coreper eller med Corepers billigelse med henblik på udførelse af bestemte, på forhånd fastlagte forberedende opgaver eller undersøgelser.Generalsekretariatet ajourfører og offentliggør regelmæssigt listen over de forberedende organer. Kun de komitéer, udvalg og arbejdsgrupper, der er opført på listen, kan holde møder som Rådets forberedende organer.4. Forsædet i Coreper føres afhængigt af dagsordenens punkter af den faste repræsentant eller den stedfortrædende faste repræsentant for den medlemsstat, der varetager formandskabet for Rådet. Forsædet i de komitéer og udvalg, der er omhandlet i traktaterne, føres ligeledes af en delegeret fra nævnte medlemsstat, medmindre Rådet træffer anden bestemmelse. Det samme gælder for de i stk. 2 omhandlede komitéer, udvalg og arbejdsgrupper, medmindre Coreper træffer anden bestemmelse. Med henblik på forberedelse af samlinger i Rådet i de sammensætninger, hvori det kun mødes en gang hvert halvår, og når disse samlinger holdes i første halvdel af halvåret, kan forsædet under møderne i andre komitéer og udvalg end Coreper samt i arbejdsgrupper føres af en delegeret fra den medlemsstat, der skal varetage formandskabet for Rådet på tidspunktet for de pågældende samlinger.5. Coreper kan træffe følgende procedureafgørelser under forudsætning af, at de spørgsmål, som vedrører disse afgørelser, er optaget på den foreløbige dagsorden mindst tre arbejdsdage før mødet. Der kræves enstemmighed i Coreper for at fravige denne frist(13):a) beslutte, at en samling i Rådet skal holdes et andet sted end i Bruxelles eller Luxembourg (artikel 1, stk. 3)b) tillade, at der under retssager fremlægges en genpart eller et uddrag af et rådsdokument (artikel 6, stk. 2)c) beslutte at holde en offentlig rådsdebat (artikel 8, stk. 2)d) beslutte, at afstemningsresultaterne i de tilfælde, der er omhandlet i artikel 9, stk. 2 og 3, skal offentliggørese) beslutte, at der skal anvendes skriftlig procedure (artikel 12, stk. 1)f) godkende eller ændre Rådets mødeprotokol (artikel 13, stk. 2 og 3)g) beslutte, at en tekst eller en retsakt skal offentliggøres i EF-Tidende (artikel 17, stk. 2, 3 og 4)h) beslutte, at en institution eller et organ skal høresi) beslutte, at der skal fastsættes en frist for høring af en institution eller et organ, eller at denne frist skal forlængesj) beslutte, at fristerne i EF-traktatens artikel 251, stk. 7, skal forlængesk) godkende teksten til en skrivelse til en institution eller et organ.Artikel 20Formandskab og god afvikling af debatterne1. Formandskabet sørger for anvendelsen af denne forretningsorden og drager omsorg for en god afvikling af debatterne. Med henblik herpå kan det, medmindre der træffes anden afgørelse, træffe alle hensigtsmæssige foranstaltninger, navnlig:a) med henblik på behandlingen af et bestemt punkt begrænse antallet af personer fra hver enkelt delegation, der kan være til stede i mødelokalet under samlingen, og beslutte, om der skal åbnes et tilhørerrumb) fastsætte rækkefølgen for behandlingen af de enkelte punkter samt den tid, der skal afsættes til drøftelse af demc) bestemme, hvor lang tid der skal afsættes til drøftelse af et bestemt punkt.2. Formandskabet bistås, uden at dette berører dets beføjelser og overordnede politiske ansvar, af repræsentanten for den medlemsstat, der varetager det kommende formandskab. Vedkommende skal på formandskabets anmodning og i overensstemmelse med formandskabets instrukser erstatte dette, hvis og når det måtte være nødvendigt, aflaste formandskabet med hensyn til nogle af de administrative byrder, når det er nødvendigt, og sikre kontinuiteten i Rådets arbejde.Artikel 21(14)(15)Rapporter fra komitéer, udvalg og arbejdsgrupperUanset de øvrige bestemmelser i denne forretningsorden tilrettelægger formandskabet møderne i de forskellige komitéer, udvalg og arbejdsgrupper på en sådan måde, at deres rapporter kan være til rådighed inden det pågældende møde i Coreper, som gennemgår dem.Medmindre hensynet til sagens hastende karakter tilsiger andet, udsætter formandskabet de punkter vedrørende lovgivende arbejde efter artikel 7, som Coreper, komitéen, udvalget eller arbejdsgruppen ikke har færdigbehandlet mindst fem arbejdsdage inden mødet, til et senere møde i Coreper.Artikel 22Kvaliteten af affattelsen(16)1. Med henblik på at bistå Rådet med at overvåge kvaliteten af affattelsen af de retsakter, det vedtager, skal Den Juridiske Tjeneste på et passende tidspunkt kontrollere kvaliteten af affattelsen af forslag og udkast til retsakter og fremsætte forslag til affattelse for Rådet og dets organer i overensstemmelse med den interinstitutionelle overenskomst af 22. december 1998.De, der forelægger tekster som led i Rådets arbejde, skal under hele lovgivningsprocessen drage særlig omsorg for kvaliteten af affattelsen af teksterne.Artikel 23Generalsekretæren og Generalsekretariatet1. Rådet bistås af et generalsekretariat, som ledes af en generalsekretær, bistået af en vicegeneralsekretær med ansvar for Generalsekretariatets daglige drift. Generalsekretæren og vicegeneralsekretæren udnævnes af Rådet, der træffer afgørelse med enstemmighed.2. Rådet træffer afgørelse om Generalsekretariatets organisation(17).Under Rådets myndighed træffer generalsekretæren og vicegeneralsekretæren alle nødvendige foranstaltninger for at sikre, at Generalsekretariatet fungerer tilfredsstillende.3. Generalsekretariatet inddrages nært i planlægningen, samordningen og sikringen af sammenhængen i Rådets arbejde. Under formandskabets ansvar og ledelse bistår Generalsekretariatet formandskabet med at søge efter løsninger.I overensstemmelse med EU-traktaten bistår generalsekretæren Rådet og formandskabet i spørgsmål, der henhører under den fælles udenrigs- og sikkerhedspolitik, herunder samordning af de særlige repræsentanters arbejde.Generalsekretæren kan eventuelt opfordre formandskabet til at indkalde til et møde i en komité, et udvalg eller en arbejdsgruppe, navnlig i forbindelse med den fælles udenrigs- og sikkerhedspolitik, eller til at opføre et punkt på dagsordenen for et møde i en komité, et udvalg eller en arbejdsgruppe.4. Generalsekretæren eller vicegeneralsekretæren forelægger Rådet overslaget over dets udgifter i så god tid, at fristerne i de finansielle bestemmelser kan overholdes.5. Generalsekretæren, der bistås af vicegeneralsekretæren, har det fulde ansvar for forvaltningen af de bevillinger, der er opført på budgettet, sektion II, Rådet, og træffer alle fornødne foranstaltninger til at sikre en forsvarlig forvaltning. Han anvender disse bevillinger i overensstemmelse med finansforordningen vedrørende De Europæiske Fællesskabers almindelige budget.Artikel 24SikkerhedSikkerhedsforskrifterne vedtages af Rådet.Artikel 25Opgaver som depositar for aftaler og konventionerNår generalsekretæren udpeges som depositar for en aftale indgået i henhold til EU-traktatens artikel 24 eller indgået mellem Fællesskabet og en eller flere stater eller internationale organisationer, for en konvention indgået mellem medlemsstater eller for en konvention udarbejdet i henhold til EU-traktatens artikel 34, deponeres dokumenterne vedrørende ratifikation, accept eller godkendelse af disse aftaler eller konventioner i Rådet.I så fald fungerer generalsekretæren som depositar og sørger også for, at ikrafttrædelsesdatoen for de pågældende aftaler eller konventioner offentliggøres i EF-Tidende.Artikel 26Repræsentation i Europa-ParlamentetMed forbehold af særlige procedurer kan Rådet i Europa-Parlamentet og i dettes udvalg være repræsenteret af formandskabet eller af ethvert andet af sine medlemmer. Efter mandat fra formandskabet kan Rådet også lade sig repræsentere i disse udvalg af sin generalsekretær, vicegeneralsekretær eller af højtstående embedsmænd fra Generalsekretariatet.Rådet kan desuden ved skriftlig meddelelse gøre Europa-Parlamentet bekendt med sine synspunkter.Artikel 27Bestemmelser om retsakternes udformningBestemmelserne om retsakternes udformning findes i bilag II.Artikel 28Postforsendelser til RådetPostforsendelser til Rådet sendes til formanden på følgende adresse: Rådet for Den Europæiske Union Rue de la Loi/Wetstraat 175 B - 1048 Bruxelles/Brussel(1) Dette stykke er taget fra EF-traktatens artikel 204.(2) Dette afsnit er taget fra litra b) i den eneste artikel i den protokol om fastlæggelse af hjemstedet for De Europæiske Fællesskabers institutioner og for visse af fællesskabernes organer og tjenester samt Europol, der er knyttet som bilag til traktaterne.(3) a) Ad artikel 2)"Listen over rådssammensætninger findes i øjeblikket i EFT C 174 af 23. juni 2000, s. 1."(4) Se følgende erklæring b) og c):b) Ad artikel 3, stk. 1 og 2"Formanden bestræber sig for, at Rådets medlemmer som hovedregel modtager den foreløbige dagsorden for de samlinger i Rådet, hvor man skal drøfte gennemførelsen af bestemmelserne i afsnit IV i tredje del i EF-traktaten og afsnit VI i EU-traktaten samt bilagene til de punkter, der er opført herpå, senest 21 dage før samlingens begyndelse."c) Ad artikel 1 og 3"Uden at det i øvrigt berører artikel 22, stk. 2, i EU-traktaten, hvoraf det fremgår, at der i tilfælde, hvor der hurtigt skal træffes en afgørelse, kan indkaldes til en ekstraordinær samling i Rådet inden for en meget kort frist, er Rådet opmærksomt på kravet om, at spørgsmål vedrørende den fælles udenrigs- og sikkerhedspolitik behandles hurtigt og effektivt. Bestemmelserne i artikel 3 forhindrer ikke, at dette krav opfyldes."(5) Se følgende erklæring d):d) Ad artikel 10"De nærmere regler for aktindsigt i Rådets dokumenter findes i øjeblikket i Rådets afgørelse 93/731/EF af 20. december 1993 om aktindsigt i Rådets dokumenter (EFT L 340 af 21.12.1993, s. 43), ændret ved afgørelse 96/705/EF (EFT L 325 af 14.12.1996, s. 19), og i Rådets afgørelse 2000/23/EF af 6. december 1999 om forbedring af oplysningerne om Rådets lovgivningsarbejde og af det offentlige register over rådsdokumenter (EFT L 9 af 13.1.2000, s. 22)."(6) Dette stykke er en gengivelse af artikel 206 i EF-traktaten.(7) Se følgende erklæring e):e) Ad artikel 12"Rådet er enigt om at undersøge, om det er hensigtsmæssigt i forretningsordenen at indføje en mulighed for at anvende forenklet skriftlig procedure, når Rådet handler i henhold til bestemmelserne i afsnit VI i EU-traktaten."(8) Se følgende erklæring f):f) Ad artikel 12, stk. 4"Rådet minder om, at Coreu-nettet skal anvendes i overensstemmelse med Rådets konklusioner af 12. juni 1995 om Rådets arbejdsmetoder."(9) Se følgende erklæring g):g) Ad artikel 12, stk. 5"I overensstemmelse med Rådets sædvanlige praksis bliver den frist, der skal fastsættes, normalt på en uge."(10) Se følgende erklæring h):h) Ad artikel 16 og bilag I"Rådet er enigt om, at bestemmelserne i artikel 16 og bilag I gælder for vedtagelse af retsakter, hvor visse medlemmer af Rådet ifølge traktaterne ikke kan deltage i afstemningen. Anvendelse af EU-traktatens artikel 7 er dog ikke omfattet af disse bestemmelser.I forbindelse med det første tilfælde af anvendelse af EU-traktatens artikel 43 og 44 vil Rådet på baggrund af erfaringerne fra andre områder drøfte den nødvendige justering af artikel 16 og bilag I i denne forretningsorden."(11) Disse bestemmelser anfægter ikke Det Økonomiske og Finansielle Udvalgs rolle som fastlagt i EF-traktatens artikel 114 og i de afgørelser, Rådet har truffet herom (EFT L 358 af 31.12.1998, s. 109, og EFT L 5 af 1.1.1999, s. 71).(12) Se følgende erklæring i):i) Ad artikel 19, stk. 1"Coreper drager omsorg for sammenhængen og overholdelse af principperne i stk. 1, navnlig i forbindelse med sager, der med hensyn til substansen forberedes i andre fora."(13) Se følgende erklæring j):j) Ad artikel 19, stk. 5"Hvis et medlem af Rådet mener, at et udkast til procedureafgørelse, der forelægges Coreper til vedtagelse i overensstemmelse med artikel 19, stk. 5, rejser et substansspørgsmål, skal udkastet til afgørelse forelægges Rådet."(14) Disse bestemmelser anfægter ikke Det Økonomiske og Finansielle Udvalgs rolle som fastlagt i EF-traktatens artikel 114 og i de afgørelser, Rådet har truffet herom (EFT L 358 af 31.12.1998, s. 109, og EFT L 5 af 1.1.1999, s. 71).(15) Se følgende erklæring k):k) Ad artikel 21"Rapporterne fra arbejdsgrupperne og de øvrige dokumenter, der ligger til grund for Corepers drøftelser, skal stilles til rådighed for delegationerne inden for en frist, der giver dem mulighed for at gennemgå dem."(16) Se følgende erklæring l):l) Ad artikel 22"Rådets Juridiske Tjeneste skal ligeledes yde bistand til en medlemsstat, der tager et initiativ i henhold til EF-traktatens artikel 67, stk. 1, eller EU-traktatens artikel 34, stk. 2, med henblik navnlig på at kontrollere kvaliteten af affattelsen af disse initiativer, hvis den pågældende medlemsstat ønsker en sådan bistand."Se følgende erklæring m):m) Ad artikel 22"Medlemmerne af Rådet kommenterer forslagene til officiel kodifikation af retsakter inden for en frist på 30 arbejdsdage, efter at Generalsekretariatet har udsendt forslagene.Medlemmerne af Rådet drager omsorg for, at behandlingen af de bestemmelser i et forslag til omarbejdning af retsakter, der er indeholdt i den foregående retsakt uden substansændringer, finder sted i overensstemmelse med de principper, der gælder for behandlingen af forslag til kodifikation."(17) Stk. 1 og 2 gengiver artikel 207, stk. 2, i EF-traktaten.BILAG I1. Ved anvendelsen af følgende bestemmelser i denne forretningsorden og for så vidt angår afgørelser, hvor et eller flere af Rådets eller Corepers medlemmer ifølge traktaterne ikke kan deltage i afstemningen, tages der ikke hensyn til dette eller disse medlemmers stemmer:a) artikel 1, stk. 3, andet afsnit (beslutning om at holde en samling et andet sted end i Bruxelles eller Luxembourg)b) artikel 3, stk. 6 (beslutning om at optage et andet punkt på dagsordenen end dem, der er optaget på den foreløbige dagsorden)c) artikel 3, stk. 8 (beslutning om, at et A-punkt, som ellers skulle have været taget af dagsordenen, bibeholdes som B-punkt på dagsordenen)d) artikel 5, stk. 2, kun for så vidt angår Den Europæiske Centralbank (Rådet kan vedtage at forhandle, uden at Den Europæiske Centralbank er til stede)e) artikel 9, stk. 2 og stk. 3, første afsnit, litra b) og c), andet og tredje afsnit (offentliggørelse af erklæringerne til optagelse i Rådets mødeprotokol og de punkter i denne protokol, der vedrører vedtagelse af konventioner på grundlag af EU-traktatens afsnit VI; offentliggørelse af afstemningsresultaterne, stemmeforklaringerne, erklæringerne til optagelse i Rådets mødeprotokol og de punkter i denne protokol, der vedrører vedtagelse af en fælles holdning i henhold til EU-traktatens afsnit VI; offentliggørelse af afstemningsresultaterne, stemmeforklaringerne, erklæringerne til optagelse i Rådets mødeprotokol og de punkter i denne protokol, der vedrører andre tilfælde end de i stk. 3 omhandlede)f) artikel 11, stk. 1, andet afsnit (indledning af en afstemningsprocedure)g) artikel 12, stk. 1 (anvendelse af skriftlig procedure)h) artikel 14, stk. 1 (beslutning om undtagelsesvis at forhandle og træffe afgørelse på grundlag af dokumenter og udkast, som ikke er udfærdiget på alle sprog)(1)i) artikel 17, stk. 2, litra a) og b) (beslutning om ikke at offentliggøre de initiativer, som en medlemsstat forelægger Rådet i medfør af EF-traktatens artikel 67, stk. 1, eller EU-traktatens artikel 34, stk. 2, i EF-Tidende)j) artikel 17, stk. 2, litra c) og d) (beslutning om ikke at offentliggøre de fælles holdninger, der vedtages i medfør af EU-traktatens artikel 34, eller visse direktiver, afgørelser, henstillinger og udtalelser, i EF-Tidende)k) artikel 17, stk. 4, litra c) (beslutning om offentliggørelse i EF-Tidende af eventuelle gennemførelsesforanstaltninger til afgørelser eller konventioner i henhold til EU-traktatens artikel 34, stk. 2)l) artikel 17, stk. 5 (når der ved en international aftale er nedsat et organ med beføjelse til at træffe afgørelser, beslutter Rådet, om dette organs afgørelser skal offentliggøres i EF-Tidende).2. Et medlem af Rådet eller Coreper kan ikke påberåbe sig følgende bestemmelser i denne forretningsorden i forbindelse med afgørelser, hvor det i henhold til traktaterne ikke kan deltage i afstemningen:a) artikel 3, stk. 8 (mulighed for, at et medlem af Rådet kan anmode om, at et A-punkt tages af dagsordenen)b) artikel 11, stk. 1, andet afsnit (mulighed for, at et medlem af Rådet kan anmode om indledning af en afstemningsprocedure)c) artikel 11, stk. 3 (mulighed for, at et medlem af Rådet kan få fuldmagt til at stemme)d) artikel 14, stk. 2 (mulighed for, at ethvert medlem af Rådet kan modsætte sig forhandling, såfremt teksten til eventuelle ændringsforslag ikke er udarbejdet på det sprog, som han angiver).(1) Se følgende erklæring n):n) Ad artikel 14 i bilag I"Rådet bekræfter, at den nuværende praksis, hvor de tekster, der er grundlag for drøftelserne, foreligger på samtlige sprog, fortsat gælder."BILAG IIBESTEMMELSER OM RETSAKTERNES UDFORMNINGA. Forordningers udformning1. Forordninger, der vedtages af Europa-Parlamentet og Rådet i fællesskab, samt Rådets forordninger skal indeholde følgende:a) i hovedet betegnelsen "forordning", et løbenummer, datoen for vedtagelsen samt en angivelse af emnetb) enten formlen "Europa-Parlamentet og Rådet for Den Europæiske Union har" eller formlen: "Rådet for Den Europæiske Union har"c) en angivelse af de bestemmelser, i henhold til hvilke forordningen er udstedt; angivelsen indledes med ordene "under henvisning til"d) en henvisning til de forslag, der er forelagt, og de udtalelser, der er indhentete) begrundelsen for forordningen, der indledes med formlen "ud fra følgende betragtning(er):", idet betragtningerne nummereresf) formlen "udstedt følgende forordning"; herefter anføres forordningens dispositive bestemmelser.2. Forordningerne opdeles i artikler, der kan være grupperet i kapitler og afdelinger.3. I den sidste artikel i en forordning fastsættes datoen for ikrafttrædelsen, når denne indtræder før eller efter den 20. dag efter offentliggørelsen.4. Den sidste artikel i en forordning efterfølges:a) i) af formlen "Denne forordning er bindende i alle enkeltheder og gælder umiddelbart i hver medlemsstat."ellerii) af formlen "Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab." i tilfælde, hvor akten ikke gælder for eller i alle medlemsstaterne(1)b) af formlen "Udfærdiget i..., den...", idet datoen er den, på hvilken forordningen blev vedtagetogc) når det drejer sig om:i) en forordning udstedt af Europa-Parlamentet og Rådet i fællesskab, af formlen:"På Europa-Parlamentets vegneFormandPå Rådets vegneFormand"navnet på henholdsvis formanden for Europa-Parlamentet og formanden for Rådet på tidspunktet for forordningens vedtagelse indsættes over ordet "Formand"ii) en forordning udstedt af Rådet, af formlen:"På Rådets vegneFormand"navnet på formanden for Rådet på tidspunktet for forordningens vedtagelse indsættes over ordet "Formand".B. Direktivers, beslutningers, afgørelsers, henstillingers og udtalelsers udformning (EF-traktaten)1. I hovedet til direktiver, beslutninger og afgørelser, der vedtages af Europa-Parlamentet og Rådet i fællesskab, samt til Rådets direktiver, beslutninger og afgørelser anføres henholdsvis "direktiv", "beslutning" og "afgørelse".2. I hovedet til Rådets henstillinger og udtalelser anføres henholdsvis "henstilling" og "udtalelse".3. De bestemmelser, der efter ovennævnte punkt A gælder for forordninger, finder tilsvarende anvendelse på direktiver, beslutninger og afgørelser, jf. dog EF-traktatens bestemmelser.C. Udformning af Det Europæiske Råds fælles strategier samt fælles aktioner og fælles holdninger som omhandlet i EU-traktatens artikel 12Fælles strategier, fælles aktioner og fælles holdninger i henhold til EU-traktatens artikel 12 har som overskrift henholdsvis:a) "Det Europæiske Råds fælles strategi", et løbenummer (år/nummer/FUSP), datoen for vedtagelsen og en angivelse af emnetb) "Rådets fælles aktion", et løbenummer (år/nummer/FUSP), datoen for vedtagelsen og en angivelse af emnetc) "Rådets fælles holdning", et løbenummer (år/nummer/FUSP), datoen for vedtagelsen og en angivelse af emnet.D. Udformningen af fælles holdninger, rammeafgørelser, afgørelser og konventioner som omhandlet i EU-traktatens artikel 34, stk. 2Fælles holdninger, rammeafgørelser, afgørelser og konventioner i henhold til EU-traktatens artikel 34, stk. 2, har som overskrift henholdsvis:a) "Rådets fælles holdning", et løbenummer (år/nummer/RIA), datoen for vedtagelsen og en angivelse af emnetb) "Rådets rammeafgørelse", et løbenummer (år/nummer/RIA), datoen for vedtagelsen og en angivelse af emnetc) "Rådets afgørelse", et løbenummer (år/nummer/RIA), datoen for vedtagelsen og en angivelse af emnetd) "Konvention udarbejdet af Rådet i henhold til artikel 34 i traktaten om Den Europæiske Union" og en angivelse af emnet.(1) Se følgende erklæring o):o) Ad bilag ll, punkt A"Rådet minder om, at i de tilfælde efter traktaterne, hvor en retsakt ikke gælder for eller i alle medlemsstaterne, må det geografiske anvendelsesområde klart fremgå af begrundelsen for og indholdet af den pågældende retsakt.""Udfærdiget i Luxembourg, den 5. juni 2000.På Rådets vegneJ. Pina MouraFormand(1) EFT L 147 af 12.6.1999, s. 13.


Avis juridique important

|

31996D0477

96/477/EF: Rådets afgørelse af 21. marts 1996 om indgåelse af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande

EF-Tidende nr. L 199 af 08/08/1996 s. 0001 - 0066

RÅDETS AFGØRELSE af 21. marts 1996 om indgåelse af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande (96/477/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:Kommissionen har på Fællesskabets vegne ført forhandlinger om en aftale om handel med tekstilvarer og beklædningsgenstande med Den Socialistiske Republik Vietnam;denne aftale bør godkendes -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande godkendes herved på Fællesskabets vegne.Teksten til aftalen er knyttet til denne afgørelse.Artikel 2Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.Artikel 3Formanden for Rådet foretager på Det Europæiske Fællesskabs vegne den underretning, der er omhandlet i aftalens artikel 19.Artikel 4Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 21. marts 1996.På Rådets vegneA. GAMBINOFormand


Avis juridique important

|

32001D0539

2001/539/EF: Rådets afgørelse af 5. april 2001 om Det Europæiske Fællesskabs godkendelse af konventionen om indførelse af visse ensartede regler for international luftbefordring (Montreal-konventionen)

EF-Tidende nr. L 194 af 18/07/2001 s. 0038 - 0038

Rådets afgørelseaf 5. april 2001om Det Europæiske Fællesskabs godkendelse af konventionen om indførelse af visse ensartede regler for international luftbefordring (Montreal-konventionen)(2001/539/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,under henvisning til forslag fra Kommissionen(1),under henvisning til udtalelse fra Europa-Parlamentet(2), ogud fra følgende betragtninger:(1) Det vil være en fordel for Det Europæiske Fællesskabs luftfartsselskaber, hvis deres erstatningsansvar er omfattet af ensartede, klare regler, og hvis reglerne er de samme som for tredjelandes luftfartsselskaber.(2) Fællesskabet deltog i den internationale diplomatiske luftretskonference den 10.-28. maj 1999 i Montreal, hvor konventionen om indførelse af visse ensartede regler for international luftbefordring (Montreal-konventionen) blev vedtaget, og det undertegnede denne konvention den 9. december 1999.(3) Regionale økonomiske samarbejdsorganisationer, der har kompetence på nogle af de områder, Montreal-konventionen omfatter, kan blive parter i den.(4) Fællesskabet og dets medlemsstater deler kompetencen på de områder, Montreal-konventionen omfatter, og begge parter skal derfor ratificere den samtidig for at sikre fuldgyldig, ensartet anvendelse af dens bestemmelser i Den Europæiske Union -TRUFFET FØLGENDE AFGØRELSE:Artikel 1Konventionen om indførelse af visse ensartede regler for international luftbefordring (Montreal-konventionen) godkendes herved på Det Europæiske Fællesskabs vegne.Konventionens tekst er knyttet til denne afgørelse.Artikel 2Rådets formand deponerer på Fællesskabets vegne ratificeringsinstrumentet hos generalsekretæren for Organisationen for International Civil Luftfart i overensstemmelse med Montreal-konventionens artikel 53 sammen med en kompetenceerklæring.Det Europæiske Fællesskabs ratificeringsinstrument deponeres samtidig med medlemsstaternes ratificeringsinstrumenter.Udfærdiget i Luxembourg, den 5. april 2001.På Rådets vegneB. RosengrenFormand(1) EFT C 337 E af 28.11.2000, s. 225.(2) Udtalelse af 16.1.2001 (endnu ikke offentliggjort i EFT).


title: Rådets Afgørelse af 17. februar 1975 om indgåelse af aftalen mellem Det europæiske økonomiske Fællesskab og Den arabiske republik Ægypten om levering af skummetmælkspulver som fødevarehjælp

text:
7. 6. 75                          De Europæiske Fællesskabers Tidende                            Nr. L 146/25
                                                     II
                           (Retsakter hvis offentliggørelse ikke er obligatorisk)
                                                  RÅD
                                        RÅDETS AFGØRELSE
                                           af 17 . februar 1975
         om indgåelse af aftalen mellem Det europæiske økonomiske Fællesskab og Den
         arabiske republik Ægypten om levering af skummetmælkspulver som fødevare
                                                   hjælp
                                               (75/325/EØF)
         RÅDET FOR DE EUROPÆISKE FÆLLESSKABER HAR —
         under henvisning til traktaten om oprettelse af Det europæiske økonomiske Fællesskab,
         særlig artiklerne 113, 114 og 228,
         under henvisning til henstilling fra Kommissionen, og
         ud fra følgende betragtning :
         Rådet har ved forordning (EØF) nr. 1 827/74 besluttet at stille 450 tons skummetmælkspul
         ver til rådighed for Den arabiske republik Ægypten —
         VEDTAGET FØLGENDE AFGØRELSE :
                                                  Artikel 1
         På Fællesskabets vegne indgås aftalen mellem Det europæiske økonomiske Fællesskab og
         Den arabiske republik Ægypten om levering af skummetmælkspulver som fødevarehjælp.
         Aftalens tekst er bilagt denne afgørelse.
                                                  Artikel 2
         Formanden for Rådet bemyndiges til at udpege de personer, som er beføjede til at under
         tegne aftalen, og at give dem de nødvendige fuldmagter til at forpligte Fællesskabet.
         Udfærdiget i Bruxelles, den 17. februar 1975.
                                                                       På Rådets vegne
                                                                           R. RYAN
                                                                           Formand


title: Rådets afgørelse (FUSP) 2015/882 af 8. juni 2015 om ændring af afgørelse 2014/932/FUSP om restriktive foranstaltninger på baggrund af situationen i Yemen

text:
               9.6.2015

               DA

               Den Europæiske Unions Tidende

               L 143/11

         RÅDETS AFGØRELSE (FUSP) 2015/882
   af 8. juni 2015
   om ændring af afgørelse 2014/932/FUSP om restriktive foranstaltninger på baggrund af situationen i Yemen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 18. december 2014 vedtog Rådet afgørelse 2014/932/FUSP (1).

               (2)

               Den 14. april 2015 vedtog De Forenede Nationers Sikkerhedsråd resolution 2216 (2015), der bl.a. indfører en våbenembargo mod Ali Abdullah Saleh, Abdullah Yahya Al Hakim, Abd Al-Khaliq Al-Huthi samt de fysiske personer og enheder, som er udpeget af den komité, der er nedsat i henhold til punkt 19 i De Forenede Nationers Sikkerhedsråds resolution (UNSCR) 2140 (2014). Dette berører ikke det generelle forbud om direkte eller indirekte at stille økonomiske ressourcer til rådighed for eller til fordel for disse personer eller enheder.

               (3)

               UNSCR 2216 (2015) fremhæver ligeledes, at handlinger, der truer freden, sikkerheden eller stabiliteten i Yemen, også kan omfatte overtrædelser af våbenembargoen eller hindring af levering af humanitær bistand til Yemen eller adgang til eller udlevering af humanitær bistand i Yemen.

               (4)

               UNSCR 2216 (2015) udpeger endvidere to personer, der skal være omfattet af de restriktive foranstaltninger, der er indført ved punkt 11 og 15 i UNSCR 2140 (2014).

               (5)

               Afgørelse 2014/932/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2014/932/FUSP ændres således:

               1)

               Artikel 1 omnummereres til artikel 2a og følgende litra tilføjes til stk. 1:

                           »d)

                           handlinger, der overtræder våbenembargoen eller hindrer levering af humanitær bistand til Yemen eller adgang til eller udlevering af humanitær bistand i Yemen.«

               2)

               Artikel 2 omnummereres til artikel 2b og følgende litra tilføjes til stk. 1:

                           »d)

                           handlinger, der overtræder våbenembargoen eller hindrer levering af humanitær bistand til Yemen eller adgang til eller udlevering af humanitær bistand i Yemen.«

               3)

               I artikel 2b, stk. 5, erstattes henvisningen »artikel 2, stk. 1« af henvisningen »stk. 1«.

               4)

               Følgende artikler indsættes:
               »Artikel 1
               1.   Direkte og indirekte salg, levering, overførsel eller eksport af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele hertil til eller til fordel for de fysiske personer og enheder, der er udpeget af De Forenede Nationers Sikkerhedsråd eller den komité, der er nedsat i medfør af punkt 19 i UNSCR 2140 (2014), og dem, der handler på deres vegne eller efter deres anvisninger i Yemen, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, forbydes, uanset om udstyret hidrører fra medlemsstaternes områder eller ej.
               De i dette stykke omhandlede personer og enheder er opført på listen i bilaget til denne afgørelse.
               2.   Det er forbudt at:

                           a)

                           yde teknisk bistand, uddannelse eller anden bistand, herunder levering af bevæbnede lejesoldater, i tilknytning til militære aktiviteter og til levering, fremstilling, vedligeholdelse og anvendelse af våben og af alle typer materiel i tilknytning hertil, herunder våben og ammunition, militærkøretøjer og -udstyr, paramilitært udstyr samt reservedele hertil direkte eller indirekte til de i stk. 1 omhandlede fysiske eller juridiske personer, enheder eller organer

                           b)

                           levere finansieringsmidler eller finansiel bistand i tilknytning til militære aktiviteter, herunder navnlig gavebistand, lån og eksportkreditforsikring, samt forsikring og genforsikring i forbindelse med ethvert salg eller enhver levering, overførsel eller eksport af våben og materiel i tilknytning hertil eller i forbindelse med ydelse af teknisk eller anden bistand direkte eller indirekte til de i stk. 1 omhandlede fysiske eller juridiske personer, enheder eller organer.

                     Artikel 2
               1.   Medlemsstaterne inspicerer i overensstemmelse med deres nationale myndigheder, deres nationale lovgivning og folkeretten, navnlig havretten og relevante internationale aftaler om civil luftfart, al fragt til Yemen på deres område, herunder deres søhavne og lufthavne, hvis de har oplysninger, der giver rimelig grund til at antage, at fragten indeholder produkter, som det i henhold til denne afgørelse er forbudt at levere, sælge, overføre eller eksportere.
               2.   Ved fund af produkter, som det i henhold til denne afgørelse er forbudt at levere, sælge, overføre eller eksportere, beslaglægger og bortskaffer medlemsstaterne disse, herunder ved destruktion, ubrugeliggørelse, oplagring eller overførsel til en anden stat end oprindelses- eller bestemmelsesstaterne til bortskaffelse.
               3.   Medlemsstaterne forelægger straks sanktionskomitéen en første skriftlig rapport om den i stk. 1 omhandlede inspektion, der navnlig indeholder en redegørelse for grundene til og resultaterne af sådanne inspektioner, om der blev samarbejdet, og om der blev konstateret forbudte produkter. Endvidere forelægger medlemsstaterne inden for 30 dage sanktionskomitéen en efterfølgende skriftlig rapport, der indeholder relevante oplysninger om inspektionen, beslaglæggelsen og bortskaffelsen samt relevante oplysninger om overførslen, herunder en beskrivelse af produkterne, deres oprindelse og påtænkte bestemmelsessted, hvis disse oplysninger ikke fremgår af den første skriftlige rapport.«

         Artikel 2
   Bilaget til afgørelse 2014/932/FUSP ændres som anført i bilaget til nærværende afgørelse.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg den 8. juni 2015.

            På Rådets vegne

         D. REIZNIECE-OZOLA

            Formand

      (1)  Rådets afgørelse 2014/932/FUSP af 18. december 2014 om restriktive foranstaltninger på baggrund af situationen i Yemen (EUT L 365 af 19.12.2014, s. 147).

      BILAG

                  I.

                  Overskriften i bilaget til afgørelse 2014/932/FUSP affattes således:

                     »Liste over personer og enheder omhandlet i artikel 1, stk. 1, artikel 2a, stk. 1, og artikel 2b, stk. 1 og 2«
                  .

                  II.

                  Følgende oplysninger tilføjes til listen i bilaget til afgørelse 2014/932/FUSP:
                  »4.   Abdulmalik al-Houthi

                     Andre oplysninger: Leder af Yemens Houthi-bevægelse. Har deltaget i handlinger, der truer freden, sikkerheden eller stabiliteten i Yemen. Dato for FN's optagelse på listen:14.4.2015.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul Malik al-Houthi er leder af en gruppe, som har deltaget i handlinger, der truer freden, sikkerheden eller stabiliteten i Yemen.
                  I september 2014 indtog Houthi-styrker Sanaa, og i januar 2015 forsøgte de ensidigt at udskifte Yemens lovlige regering med en ulovlig Houthi-domineret styrende myndighed. Al-Houthi overtog ledelsen af Yemens Houthi-bevægelse i 2004 efter broren Hussein Badredden al-Houthis død. Som leder af gruppen har al-Houthi gentagne gange truet de yemenitiske myndigheder med yderligere uroligheder, hvis ikke de imødekommer hans krav, og tilbageholdt præsident Hadi, premierministeren og centrale kabinetsmedlemmer. Hadi flygtede efterfølgende til Aden. Houthierne iværksatte endnu en offensiv mod Aden med hjælp fra militære enheder, der er loyale over for den tidligere præsident Saleh og dennes søn, Ahmed Ali Saleh.
                  5.   Ahmed Ali Abdullah Saleh

                     Andre oplysninger: Har spillet en central rolle i houthiernes militære udbredelse. Har deltaget i handlinger, der truer freden, sikkerheden eller stabiliteten i Yemen. Ahmed Ali Saleh er søn af den tidligere præsident for Republikken Yemen, Ali Abdullah Saleh. Dato for FN's optagelse på listen:14.4.2015.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Ahmed Ali Saleh har søgt at underminere præsident Hadis myndighed, modarbejde Hadis bestræbelser på at reformere militæret og hindre Yemens fredelige overgang til demokrati. Saleh har spillet en central rolle i houthiernes militære udbredelse. I midten af februar 2013 havde Ahmed Ali Saleh udleveret tusinde af nye rifler til brigader under den republikanske garde og uidentificerede stammesheiker. Våbnene blev oprindeligt erhvervet i 2010 og blev brugt til at sikre modtagernes loyalitet med politisk vinding for øje på et senere tidspunkt.
                  Da Salehs far Ali Abdullah Saleh, den tidligere præsident for Republikken Yemen, trådte tilbage som Yemens præsident i 2011, beholdt Ahmed Ali Saleh sin post som øverstbefalende for Yemens republikanske garde. Lidt over et år senere blev Saleh afskediget af præsident Hadi, men havde fortsat betydelig indflydelse i Yemens militær, selv da han blev fjernet fra kommandoen. Ali Abdullah Saleh blev udpeget af FN i henhold til UNSCR 2140 i november 2014.«


title: Rådets afgørelse (EU) 2015/1855 af 13. oktober 2015 om den holdning, der skal indtages på Den Europæiske Unions vegne i Rådet for Handelsrelaterede Intellektuelle Ejendomsrettigheder og Det Almindelige Råd for Verdenshandelsorganisationen, for så vidt angår anmodningen fra de mindst udviklede medlemslande om forlængelse af overgangsperioden i henhold til artikel 66, stk. 1, i aftalen om handelsrelaterede intellektuelle ejendomsrettigheder vedrørende visse forpligtelser relateret til lægemidler, og om dispensation fra forpligtelserne i henhold til aftalens artikel 70, stk. 8 og 9

text:
               16.10.2015

               DA

               Den Europæiske Unions Tidende

               L 271/33

         RÅDETS AFGØRELSE (EU) 2015/1855
   af 13. oktober 2015
   om den holdning, der skal indtages på Den Europæiske Unions vegne i Rådet for Handelsrelaterede Intellektuelle Ejendomsrettigheder og Det Almindelige Råd for Verdenshandelsorganisationen, for så vidt angår anmodningen fra de mindst udviklede medlemslande om forlængelse af overgangsperioden i henhold til artikel 66, stk. 1, i aftalen om handelsrelaterede intellektuelle ejendomsrettigheder vedrørende visse forpligtelser relateret til lægemidler, og om dispensation fra forpligtelserne i henhold til aftalens artikel 70, stk. 8 og 9
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               I henhold til artikel 66, stk. 1, i aftalen om handelsrelaterede intellektuelle ejendomsrettigheder (»TRIPS-aftalen«) skal Rådet for Handelsrelaterede Intellektuelle Ejendomsrettigheder (»Rådet for TRIPS«) efter behørigt begrundet anmodning fra et medlem, der er et mindst udviklet land (»LDC«), forlænge denne periode.

               (2)

               Den 14. november 2001 vedtog Verdenshandelsorganisationens (»WTO's«) ministerkonference i Doha erklæringen om TRIPS-aftalen og folkesundhed (»Doha-erklæringen«). Den fastsatte, at forlængelsen af overgangsperioden i henhold til TRIPS-aftalens artikel 66, stk. 1, var med forbehold af LDC-medlemmers ret til at ansøge om andre forlængelser.

               (3)

               I overensstemmelse med afsnit 7 i Doha-erklæringen og med TRIPS-aftalens artikel 66, stk. 1, forlængede Rådet for TRIPS ved aftale af 27. juni 2002 den overgangsperiode, i løbet af hvilken LDC-medlemmer ikke skal indrømme patentbeskyttelse for lægemidler, indtil den 1. januar 2016.

               (4)

               Den 8. juli 2002 vedtog WTO's Almindelige Råd i nær forbindelse hermed en afgørelse, hvorved der dispenseres fra LDC-medlemmers forpligtelse til at tildele eksklusive rettigheder i henhold til TRIPS-aftalens artikel 70, stk. 9. Dispensationen finder anvendelse indtil den 1. januar 2016.

               (5)

               Den 23. februar 2015 anmodede Bangladesh på vegne af gruppen af LDC-medlemmer om forlængelse på ubestemt tid af overgangsperioden i henhold til TRIPS-aftalens artikel 66, stk. 1, og om dispensation på ubestemt tid fra forpligtelserne i henhold til nævnte aftales artikel 70, stk. 8 og 9, så længe hvert LDC-medlem forbliver et LDC.

               (6)

               Da der siden 2002 har været givet særskilt dispensation for intellektuelle ejendomsrettigheder relateret til lægemidler, er det hensigtsmæssigt, at Unionen erklærer sig enig i forlængelsen af overgangsperioden for ikke at forhindre LDC-medlemmers adgang til lægemidler.

               (7)

               Flere WTO-medlemmer synes at være klar til at forlænge overgangsperioden på ubestemt tid og give dispensation på ubestemt tid, og derfor bør Unionen tilslutte sig konsensussen i overensstemmelse med sin fortsatte støtte til Doha-erklæringen. Dog bør Unionen også erklære sig enig heri, hvis WTO-medlemmerne som løsning i stedet enes om endnu en tidsbegrænset forlængelse og tidsbegrænset dispensation.

               (8)

               Den holdning, der skal indtages på Unionens vegne i Rådet for TRIPS og WTO's Almindelige Råd, for så vidt angår LDC-medlemmernes anmodning om forlængelse af overgangsperioden i henhold til TRIPS-aftalens artikel 66, stk. 1, vedrørende visse forpligtelser relateret til lægemidler, og om dispensation fra forpligtelserne i henhold til nævnte aftales artikel 70, stk. 8 og 9, bør derfor fastlægges —

         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i Rådet for Handelsrelaterede Intellektuelle Ejendomsrettigheder og Det Almindelige Råd for Verdenshandelsorganisationen (»WTO«), er følgende:

               a)

               at tilslutte sig:

                           i)

                           anmodningen fra medlemmerne af de mindst udviklede medlemslande (»LDC«) om en forlængelse af overgangsperioden i henhold til artikel 66, stk. 1, i aftalen om handelsrelaterede intellektuelle ejendomsrettigheder (»TRIPS-aftalen«) vedrørende visse forpligtelser relateret til lægemidler, og

                           ii)

                           LDC-medlemmernes anmodning om dispensation fra forpligtelserne i TRIPS-aftalens artikel 70, stk. 8 og 9, og

               b)

               at acceptere enten:

                           i)

                           anmodningen om, at den i denne artikels litra a), nr. i), omhandlede forlængelse eller den i denne artikels litra a), nr. ii), omhandlede dispensation, eller begge dele, fortsat anvendes, så længe hvert LDC-medlem forbliver et LDC, eller

                           ii)

                           anmodningen om en tidsbegrænset forlængelse eller en tidsbegrænset dispensation, eller begge dele, hvis denne anmodning også kan accepteres af de andre WTO-medlemmer.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 13. oktober 2015.

            På Rådets vegne

         J. ASSELBORN

            Formand


title: 2012/529/EU: Rådets afgørelse af 24. september 2012 om beskikkelse af et tysk medlem af og en tysk suppleant til Regionsudvalget

text:
               29.9.2012

               DA

               Den Europæiske Unions Tidende

               L 264/12

         RÅDETS AFGØRELSE
   af 24. september 2012
   om beskikkelse af et tysk medlem af og en tysk suppleant til Regionsudvalget
   (2012/529/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den tyske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Werner JOSTMEIERs mandat er udløbet.

               (3)

               Der er blevet en plads ledig som suppleant til Regionsudvalget, efter at Dietmar BROCKES' mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Markus TÖNS, Mitglied des Landtags des Landes Nordrhein-Westfalen

                     og

               b)

               som suppleant:

                           —

                           Stefan ENGSTFELD, Mitglied des Landtags des Landes Nordrhein-Westfalen.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. september 2012.

            På Rådets vegne

         A. D. MAVROYIANNIS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: Ændring af forretningsordenens artikel 18 #Europa-Parlamentets afgørelse af 8. maj 2008 om ændring af artikel 81 om gennemførelsesforanstaltninger i Europa-Parlamentets forretningsorden (2008/2027(REG))

text:
               12.11.2009

               DA

               Den Europæiske Unions Tidende

               CE 271/76

         Torsdag, den 8. maj 2008Ændring af forretningsordenens artikel 18
   P6_TA(2008)0190
   Europa-Parlamentets afgørelse af 8. maj 2008 om ændring af artikel 81 om gennemførelses-foranstaltninger i Europa-Parlamentets forretningsorden (2008/2027(REG))
   2009/C 271 E/10

      Europa-Parlamentet,
   der henviser til formandens skrivelse af 27. marts 2008 om fremsendelse af den interinstitutionelle aftale, der blev vedtaget af Formandskonferencen den 12. december 2007,
   der henviser til den interinstitutionelle aftale mellem Europa-Parlamentet og Kommissionen om gennemførelsesbestemmelser til Rådets afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen, som ændret ved afgørelse 2006/512/EF (1),
   der henviser til forretningsordenens artikel 120, stk. 2, artikel 201 og artikel 202,
   der henviser til betænkning fra Udvalget om Konstitutionelle Anliggender (A6-0108/2008),

               1.

               vedtager at optage nedenstående ændring i forretningsordenen;

               2.

               gør opmærksom på, at denne ændring træder i kraft den første dag i den næste mødeperiode;

               3.

               pålægger sin formand at sende denne afgørelse til Rådet og Kommissionen til orientering.

               NUVÆRENDE ORDLYD

               ÆNDRING

                  Ændring 1

                  Europa-Parlamentets forretningsorden

                  Artikel 81 — stk. 4 — litra a)

                           (a)

                           Kontrolperioden begynder at løbe, når udkastet til foranstaltninger er blevet forelagt Parlamentet på alle officielle sprog.

                           (a)

                           Kontrolperioden begynder at løbe, når udkastet til foranstaltninger er blevet forelagt Parlamentet på alle officielle sprog.
                                 I tilfælde af afkortede frister, jf. artikel 5a, stk. 5, litra b), i Rådets afgørelse 1999/468/EF om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen og i særligt hastende tilfælde, jf. artikel 5a, stk. 6, i afgørelse 1999/468/EF, og medmindre formanden for det kompetente udvalg gør indsigelse, løber kontrolperioden fra datoen for Parlamentets modtagelse af det endelige udkast til gennemførelsesforanstaltninger i de sprogudgaver, der er forelagt medlemmerne af det i overensstemmelse med afgørelse 1999/468/EF nedsatte udvalg. Forretningsordenens artikel 138 finder ikke anvendelse i dette tilfælde.

      (1)  »Vedtagne tekster« af 8.5.2008, P6_TA(2008)0189.


title: 2012/674/EU: Kommissionens afgørelse af 29. oktober 2012 om forlængelse af den periode, hvor Den Europæiske Union stiller makrofinansiel bistand til rådighed for Bosnien-Hercegovina

text:
               31.10.2012

               DA

               Den Europæiske Unions Tidende

               L 302/13

         KOMMISSIONENS AFGØRELSE
   af 29. oktober 2012
   om forlængelse af den periode, hvor Den Europæiske Union stiller makrofinansiel bistand til rådighed for Bosnien-Hercegovina
   (2012/674/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2009/891/EF af 30. november 2009 om makrofinansiel bistand til Bosnien-Hercegovina (1), særlig artikel 1, stk. 4, og
   ud fra følgende betragtninger:

               (1)

               Den periode, hvor Den Europæiske Union stiller makrofinansiel bistand til rådighed for Bosnien-Hercegovina i henhold til ovennævnte afgørelse 2009/891/EF, udløber den 7. november 2012.

               (2)

               I henhold til artikel 1, stk. 4, i afgørelse 2009/891/EF kan Kommissionen forlænge denne periode med op til et år.

               (3)

               Perioden bør forlænges med et år for at afslutte programmet for den finansielle bistand.

               (4)

               Det Økonomiske og Finansielle Udvalg er blevet hørt om forlængelsen —

         VEDTAGET FØLGENDE AFGØRELSE:
   Artikel 1
   Den periode, hvor Den Europæiske Union stiller makrofinansiel bistand til rådighed for Bosnien-Hercegovina, forlænges med et år indtil den 7. november 2013.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 29. oktober 2012.

            På Kommissionens vegne

         José Manuel BARROSO

            Formand

      (1)  EUT L 320 af 5.12.2009, s. 6.